Pempininkai

Pempininkai (seniau Gendroliškė, Naujadvaris) – Klaipėdos miesto dalis, mikrorajonas pietinėje miesto dalyje. Šiaurėje eina Baltijos prospektas, rytuose – už nedidelio parko yra Neringos mikrorajonas, pietuose – Debreceno gatvė, vakaruose – Taikos prospektas. Tankiai apgyvendinta miesto dalis, vyrauja stambiaploščiai penkiaaukščiai ir raudonų plytų devynaukščiai. Rajone veikia 3 valstybiniai darželiai. Prie Pempininkų prekybos centro šalia Taikos prospekto suformuota pagrindinė rajono aikštė.

 Istorija 

Manoma, kad pirmoji gyvenvetė galėjo būti čia įkurta dar akmens amžiuje. 1560 m. įkurtas avininkystės ūkis vėliau tapo dvaru, kurio centrą lietuviai vadino Gandrališke, palivarką – Pempininkais.

Šiuolaikiniai Pempininkai pastatyti XX a. 7–8 dešimtmetyje. Iki tol šioje vietoje buvo Pempininkų kaimas. Iki šiol išliko ten buvusio sodo liekanos. 1981 m. pastatyti Žvejų kultūros rūmai, kurie suteikė svarbų postūmį šio mikrorajono plėtrai. Žvejų rūmai yra viena iš svarbiausių įvairių atlikėjų ir meninių kolektyvų pasirodymo vietų Klaipėdoje.

 Transportas 

Mikrorajonas yra įsikūręs šalia stambios transporto arterijos – Taikos prospekto. Iš Pempininkų yra geras susisiekimas su kitomis miesto dalimis. Išvystyta viešojo transporto susisiekimo sistema.

 Gyventojai 

 Šaltiniai 

 Nuorodos 


 Gatvių žemėlapis
 Pempininkų gatvės

Kategorija:Klaipėdos miesto dalys
Kategorija:Panaikintos Klaipėdos miesto savivaldybės gyvenvietės